Martyn Ashton

Beiciwr mynydd treialon a rheolwr tîm Cymreig ydy Martyn Ashton (ganwyd 2 Rhagfyr 1974). Mae wedi bod yn reidio treialon yn broffesiynol ers 1993 a disgrifiwyd e'n aml fel "reidiwr chwedlonol". Dywedir mai e'n bennaf sydd wedi troi reidio treialon o ffurf arbenigol o reidio i'r chwaraeon fel yr adnabyddir ef heddiw.

Bywgraffiad
Dechreuodd Ashton fel reidiwr treialon beic modur, gan droi at dreialon beicio mynydd yn ddiweddarach. Mae wedi bod yn flaenwr The Bike Tour ers 2002, ac yn bencampwr Treialon Beic Prydain am bedair mlynedd yn olynol, yn ogystal â Phencampwr "Expert" Treialon Beic y Byd. Ashton hefyd yw deiliad Record Naid Uchel y Byd ar feic mynydd. Cafodd hefyd ei ychwanegu at Hall of Fame Mountain Biking UK.

Nid reidio treialon yn unig mae Ashton, mae hefyd wedi cynllunio'r llwyfanau arddangos a bu'n dylunio cynnyrch ar gyfer ei frand ei hun, Ashton Bikes, ers 2002. Mae wedi ymddangos ar sioeau teledu, cloriau cylchgronau a fideos beicio mynydd, ac mae ganddo golofn ei hun, Hop Idol, yn y cylchgrawn MBUK. Mae'n byw ym Mhort Talbot, De Cymru.

Torrodd Ashton ei gefn yn 2003, wedi iddo gywasgu fertebra a'i thorri ar ôl camfarnu glaniad, ond ni fu'n hir cyn dychwelyd at reidio.

Sefydlodd Tim Ashton Diamondback er mwyn darparu cefnogaeth ar gyfer reidwyr ifanc. Er ei bod yn reidwyr o'r safon uchaf ac â'r gallu i ennill canlyniadau rhyngwladol, nid yw Ashton yn credu mai canlyniadau yw popeth, felly mae'r tîm yn canolbwyntio ar dderbyn sylw positif gan y wasg yn ogystal â chystadlu. Datblygwyd ystod o feiciau Team Ashton yn 2008, a rhyddhawyd hwy yn Hydref 2008 fel rhan o'r gyfres Diamondback 2009.

Cyfeiriadau

Dolenni allanol
Gwefan swyddogol

Categori:Genedigaethau 1974
Categori:Seiclwyr o Gymru
Categori:Beicio mynydd
Categori:Pobl o Gastell-nedd Port Talbot